Exqrch/javanese-Komodo-pixelgpt huggingface dataset:
Albumé sing kapindho, "Lady Wood", dirilis tanggal 28 Oktober 2016, sing lumebu undhak-undhakan ing nomor 11 ing U.S
Album iki dipromosèkaké déning singel "Cool Girl"
Albumé sing katelu, " Blue Lips" dirilis tanggal 17 Novèmber 2017
Saliyané karya soloné, Tove Lo uga mèlu ngréwangi nulis lagu kanggo penyanyi liyané, kaya ta "Homemade Dynamite" sing dinyanyèkaké Lorde lan "Love Me like You Do" sing dinyanyèkaké Ellie Goulding
Lagu iki ngasilaké nominasi Grammy Award nalika acara Grammy Awards ping 58
Tove Lo iku déning kalawarti Rolling Stone dianggep minangka "èkspor musik pop Swèden sing singup dhéwé", dhèwèké iku ditepungi déné gayané sing kasar lan kena pangaribawa "grunge" ing musik pop
Laguné sing isiné jujur, komplèks, lan otobiografis marai awaké diarani minangka "rara paling nalangsa in Swèden" déning sawatara sumber média
Ebba Tove Elsa Nilsson iku lair ing tanggal 29 Oktober 1987 ing Stockholm, Swèden
Ibuné iku psikolog lan bapané iku pangusaha
Dhèwèké duwé kangmas siji
Jeneng artisé Tove Lo iku peparab sing diwènèhi mbahé, Lo iku tegesé lingkes.
Johnny Hallyday Jean-Philippe Léo Smet (15 Juni 1943 – 6 Désèmber 2017), utawa luwih ditepungi mawa jeneng artisé Johnny Hallyday (Prancis: [dʒɔ.ni a.li.dɛ(j)]), iku sawijining penyanyi "rock and roll" lan pop Prancis saha aktor
Sadhawané karièré sing lawasé 57 taun, Hallyday tau mungkasi 181 tur, olèh 18 album platinum, lan rekamané bisa payu luwih saka 110 yuta wiji ing saindhenging donya
Déné awaké iku salah sawijiné seniman sing paling suksès sajroning sajarah.
Wilangan Keith Ing ngèlmu étung, Wilangan Keith utawa Wilangan Répfigit (cekaké repetitive Fibonacci-like digit) iku wilangan ing urutané kaya ngisor iki: 14, 19, 28, 47, 61, 75, 197, 742, 1104, 1537, 2208, 2580, 3684, 4788, 7385, 7647, 7909, 31331, 34285, 34348, 55604, 62662, 86935, 93993, 120284, 129106, 147640, 156146, 174680, 183186, 298320, 355419, 694280, 925993, ..
(urutan ing OEIS) Wilangan Keith kawanuhaké déning Mike Keith ing taun 1987
Iki tantangan ngétung kang angèl digolèki, mung ana 100 sing ketemu
Kanggo nemtokaké wilangan sing nduwé "n" digit saka wilangan "N" kuwi kalebu wilangan Keith apa ora, kanthi cara nggawé urutan kaya Fibonacci sing diwiwiti jumlah "n" digit saka wilangan "N", diwiwiti saka angka saka "N" sing paling kiwa
Banjur neruské urutané itungan kanthi nambahaké n wilangan sadurungé, ulangi cara iku kanggo wilangan sabanjuré
Dadi "N" iku wilangan Keith kang bisa nggawé urut-urutané wilangan kanthi nambahaké saben komponen ing wilangan iku
Contoné, anggep wilangan 3 angka "N" = 197
Urutané dadi kaya iki: 1, 9, 7, 17, 33, 57, 107, 197, 361, ..
Amarga 197 iku gunggung saka panambahan 1+9+7 = 17, lan angka iku katon urutan, 197 dadi wilangan Keith
Wilangan Keith iku wilangan positif "N" sing katon ing urutan sing adhêdhasar angka-angkané dhéwé
Diwènèhi wilangan "n"-angka urutan iku kawangun karo wilangan-wilangan kang wiwitan lan karo wilangan umum sing asalé saka jumlah saka "n" wilangan sadurungé
Yèn wilangan "N" katon ing urutan , banjur "N" wis dadi wilangan Keith
Wilangan saangka mêsthi dadi wilangan Keith, lan biasané ditinggal
Tênan apa ora yèn ana akèh wilangan Keith isih dadi spékulasi
Wilangan Keith iku langka lan angèl digolèki
Bisané ditêmokaké kanthi cara nggolèk siji-siji ("exhaustive search"), lan durung ana cara ngétung sing luwih mujarab
Miturut Keith, ana rata-rata wilangan Keith sing samêsthiné ana ing antara pêrpangkatan saka 10
Asil sing wis ana kayané njurung iki
Wilangan Keith ing dhasaran 12 iku 11, 15, 1Ɛ, 22, 2ᘔ, 31, 33, 44, 49, 55, 62, 66, 77, 88, 93, 99, ᘔᘔ, ƐƐ, 125, 215, 24ᘔ, 405, 42ᘔ, 654, 80ᘔ, 8ᘔ3, ᘔ59, 1022, 1662, 2044, 3066, 4088, 4ᘔ1ᘔ, 4ᘔƐ1, 50ᘔᘔ, 8538, Ɛ18Ɛ, 17256, 18671, 24ᘔ78, 4718Ɛ, 517Ɛᘔ, 157617, 1ᘔ265ᘔ, 5ᘔ4074, 5ᘔƐ140, 6Ɛ1449, 6Ɛ8515, ..
Klompok Keith iku kumpulan wilangan Keith sing isiné wilangan sing tikêl pirané saka liyané
Contoné, (14, 28), (1104, 2208), lan (31331, 62662, 93993)
Iki bisa waé mung têlung conto saka klompok Keith.
Gedhong apartemèn iki rampung dibangun ing taun 1936
Saliyané syuting sajabaning gedhong, sawatara gambar sajroning omah uga dilakoni salawasé 24 taun acara tv iki
Gedhong iki dibangun ing taun 1936 déning Guy Morgan lan para mitrané sing nyambut gawé kanggo Edwin Lutyens nganti taun 1927
Florin darbèni ciri khas témbok ngarep utawa "façade" sing magrong-magrong mawa swiwi loro sing menjoto maju, taman ing atep, legokan ing lanté kasanga, lan blumbang nglangi ing lanté dhasar
Gedhong iki bokmanawa apartemèn omah sing awal dhéwé ing distrik Clerkenwell lan sakiwa-tengené, presis saloré City of London
Témboké dibangun mawa bata awerna krèm, sing digawé kusus déning Williamson Cliff Ltd (dunungé ing Stamford, Lincolnshire), lan didokok ing rangka waja
Ing taun 1989 gedhong iki dadi lokasi syuting minangka omah fiktifé Hercule Poirot ing acara tv "Agatha Christie's Poirot", lan ditepungi minangka "Whitehaven Mansions"
Ing dina Setu 20 Juli 2013, sawijining flat ing lanté kapisan kobong lan gedhong saisiné kudu diungsèkaké
Gedhong iki kasusun saka sangang lanté lan totalé ndarbèni 120 flat
Ing lanté dhasar a blumbang nglangi, spa, sauna, gym olahraga, kamar umum mawa kapustakan cilik, aréa wifi, kamar kumbahan klambli, lan garasi
Kabèh kamar ing lanté dhasar iku kanggo umum lan bébas aksès kanggo para padunung
Ing gedhong iki ana rong lif.
Edwin Lutyens Sir Edwin Landseer Lutyens, OM, KCIE, RA, FRIBA (; ; 29 Maret 1869 – 1 Januari 1944) iku sawijning arsitèk Inggris sing ditepungi déné panemuné ngadaptasi gagrag tradhisional arsitèktur miturut tuntutan jamané
Dhèwèké tau ngrancang akèh omah tradhisional Inggris, monumèn perang lan gedhong umum
Lutyens uga ndarbèni peran gedhé ing désain lan mbangun kutha New Delhi, sing bakal dadi ibu nagara India ing tembé.
Art Deco Art Deco utawa kadhangkala dicekak dadi Deco iku sawijining gagrag utawa gaya seni visual, arsitèktur, lan désain sing pisanan muncul ing Prancis sawisé pungkasané Perang Donya I
Art Deco iku mangaribawani désain gedhong, mèbel, paésan, klambi, montor, bioskop, sepur, kapal laut, lan kabèh barang-barang padinan kaya ta radio lan sedhotan bledug
Jenengé iki sajatiné cekakan saka basa Prancis "Arts Décoratifs", saka "Exposition Internationale des Arts Décoratifs et Industriels Modernes" ("Pamèran Internasional Seni Dékoratif Modèren lan Industri") sing dianakaké ing Paris taun 1925
Gagrag iki ngamoraké gaya modèrnis karo tangan kriya sing alus serta bahan sing unggul
Ing pucuking popularitasé, Art Deco iku ngwakili barang méwah, glamor,kakimplahan, lan kapracayan marang kamajon sosial lan tèknologi
Art Deco iku sajatiné paniron utawa "pastiche" saka akèh gagrag sing dadi siji, kadhangkala gagragé malah tabrakan utawa kosokbaliné
Apa sing nggawé manunggal iku namung kapénginan dadi modèren
Saka awalé, Art Deco dipangaribawani déning wujud-wujud géométris Kubisme; werna padhang Fauvisme lan Ballets Russes; gagrag pakriyan marang mèbel saka jamané Louis Philippe lan Louis XVI sing wis dianyari; gagrag èksotis Tiongkok, Jepang, Hindustan, Parsi, Mesir Kuna lan Seni Maya
Art Deco iku nrapaké bahan material sing langka lan larang, kaya ta gadhing lan kayu éboni, saha tangan pakriyan sing utama
Gedhong Chrysler lan pancakar langit liyané ing New York iku dibangun ing dasawarsa 1920-an lan 1930-an, lan bisa kaanggep minangka monumèn gagrag Art Deco.
John Borneman John Borneman ya iku ahli Antropologi saka Wisconsin, Amérikah Sarékat, kalairan taun 1952
Pandhidhikan sarjanané (BA) iku saka University Wisconsin-Madison taun 1973, pasca sarjana (MA) saka Universitas Washington (1983) lan Universitas Harvard (1985), lan uga doktor (Ph.D) saka Universitas Harvard taun 1989
Borneman naté nglakoni panlitian lapangan antropologi ing Berlin, Jerman (1984-2000), Praha, Warsawa, Budapest, Moscow City (1994), lan Beirut Libanon (1999)
Ing kalangan antropolog ing Berlin, Borneman kondhang minangka ètnografer, kanca panlitian ("research fellow"), lan profésor utawa guru gedhé antropologi
Pisumbangané iku panlitiané ing bab transformasi nagara Jerman.
Robert Borofsky Robert Borofsky ya iku ahli antropologi saka Boston, Massachusetts, Amérikah Sarékat
Borofsky olèh pendhidhikan sarjanané (BA) saka Union College Schenectady, New York, taun 1966 lan dhoktor (Ph.D) ing Unversitas Hawaii, Manoa taun 1982
Dhéwéké naté mèlu kerja panlitian ing Trinidad (1967) lan Pukapuka Kepuloan Cook (1977-1981)
Borofsky uga nliti bab antropologi publik awit taun 1989 nganti saiki
Dhèwèké wis nulis karya-karya antropologis kayadéné "Making History: Pukapukan and Anthropologcal Constructions of Knowledge" (1987) lan "Assessing Cultural Anthropology" (1994)
Borofsky naté mimpin panlitian ètnografi ing wewengkon Trinidad lan Kapuloan Cook, khususé ing Pulo Pukapuka
Ing panlitané ing kana, dhèwèké nliti dedungkapan konstruks kawruh kang bisa mbiyantu para antropolog ing dedungkapan antropologi kang kewates
Ing Universitas California, dhèwèké dadi dhirektur ing panerbitan kawruh antropologi publik, contoné kang ana ing situs "www.publicanthropology.org".
Philippe Bourgois Philippe Bourgois ya iku ahli antropologi saka New York, Amérikah Sarékat, kalairan 8 Dhésémber 1956
Bourgois naté kuliah sarjana (BA) ing Universitas Harvard taun 1978
Sabanjuré pasca sarjana (MA) ing Universitas Stanford taun 1980 lan doktor (Ph.D) ing pawiyatan luhur kang padha taun 1985
Dhéwéké naté nglakoni panlitian lapangan ing Costa Rica lan Panama (1982-1983), Harlem Wetan (1985), lan San Francisco (1994)
Bourgois akéh nliti bab kelas sosial, ètnografi sosial, lan hubungan makro-prabawa amarga ora adilé sosial
Bourgois uga karenan ing bab antropologi kedhokteran
Dhéwéké uga ana pisumbangé ing proyék ètnografi antara Pasarékatan Bangsa-Bangsa lan wong Auschwitz.
Erika Bourguignon Erika Bourguignon ya iku ahli antropologi wanita saka Wina, Osterich kalairan 18 Fèbruari 1924
Sabanjuré kuliah doktor (Ph.D) ing Northwestern University taun 1951
Minangka lulusan antropologi, Erika naté nglakoni panlitian lapangan ing Reservasi Indian Lac de Flambeu, Wisconsin (1946), Haiti (1947), Switserlan (1938), lan Amérikah Sarékat (1939)
Pisumbangan mligi Erika ing bidang antropologi ya iku ing antropologi psikologi, khususé bab kesurupan, posési jiwa ("spirit possession"), lan owahan sosial
Erika uga karenan ing rèlativisme budaya.
Boyarin ya iku ahli antropologi saka New Jersey, Amérikah Sarékat, kalairan 1956
Ing kampus Reed, Boyarin naté njupuk program basa, sastra, lan budhaya Yahudi
Amarga iku, prakara panlitian ora adoh karo bab Yahudi, kayadéné ing Yérusalem (1991), bebrayan Yahudi ing kutha New York (1985), imigran Yahudi Polandia ing Paris (1982)
Boyarin fokus ing bab sosial budaya bebrayan Yahudi, amarga iku dhèwèké dhuwé pisumbangan akéh ing bab kuwi.
René Lalique René Jules Lalique (6 April 1860, Ay, Marne – 1 Mèi 1945, Paris) iku kriya kawentar Prancis
Dhèwèké iku désainer seni mawa kaca minangka médiumé, botol minyak wangi, vas, paésan, lampu kristal, jam, lan ornamèn kap mobil
Urip awalé Lalique iku ditandhani déning olèhé sinau métode désain lan kriya sing bakal ditrapaké salawasé uripé ing tembé
Nalika umuré rong taun, kulawargané ngalih menyang siji kutha satelit Paris, nanging panggah mudhik menyang Ay ing prèi mangsa panas
Lelungan iki mangaribawani gagragé Lalique ing tembé marang karya kacané sing alamiyah
Mawa tilaré bapané rong taun sawisé, René banjur nyambut gawé magang karo siji pandhé mas sing jenengé Louis Aucoc ing Paris
René Lalique banjur tilar donya tanggal 1 Mèi 1945 ing Paris lan dikubur ing Pasaréan Père Lachaise ing Paris
Putuné wadon, Marie Claude-Lalique (kalairan 1936), iku uga siji kriya kaca
Dangu Dangu ya iku salah siji jeneng dina ing pétungan dina "sangawara"
Sangawara iki dinggo sajeroning prabot Wuku Padangon, ya iku prabot Wuku sing dumadi saka sangang rupa kanggo meruhi watek manungsa lan kaperluan liyané.
Dangu tegesé watu, wateké meneng, cublúk, abot, atos.
Jagur Jagur ya iku salah siji jeneng dina ing pétungan dina "sangawara"
Jagur tegesé macan, wateké galak, awas, luwes, rosa.
Gigis (sangawara) Gigis ya iku salah siji jeneng dina ing pétungan dina "sangawara"
Gigis tegesé bumi, watêké jembar, ngreksa, momot.
Nohan Nohan ya iku salah siji jeneng dina ing pétungan dina "sangawara"
Nohan tegesé rembulan, wateké bungah lan sengsem, asan, kena pitenah.
Kubisme Kubisme iku salah siji gerakan seni wigati ing abad ping 20
Gerakan iki sangkané saka Prancis sakiwa-tengené taun 1907, lan mrebaka saka taun 1910 nganti dasawarsa 1920-an
Gerakan iki diplopori déning Georges Braque lan Pablo Picasso
Lukisan Pablo Picasso saka taun 1907 asesirah "Les Demoiselles d'Avignon" iku karya Kubis awal
Karya Georges Braque taun 1908 "Maisons à l'Estaque" lan karya magepokan liyané marahi sang kritik Louis Vauxcelles ngaraniné "bizarreries cubiques" (barang anèh-anèh kubis)
Pameran sing diorganisasi karya kubis kapisan dianakaké ing Salon des Indépendants ing Paris awal taun 1911
Sing dipamèraké kalebu karyané Jean Metzinger, Albert Gleizes, Fernand Léger, Robert Delaunay lan Henri Le Fauconnier, nanging ora ana karyané Picasso lan Braque sing dipamèraké
Miturut siji sajarawan seni, ana telung fase Kubisme
Yaiku "Kubisme Awal", "Kubisme Utama", lan "Kubisme Pungkasan".
Umeboshi Umeboshi (Jepang: 梅干 dipunéja [u͍meboɕi] utawi kanthi barès "ume garing") punika asinan garing ingkang dipundamel saking woh-ume ("prunus mume") ingkang limrahipun saged kapanggihaken wonten ing Jepang
Umeboshi punika sejatosipun kecut lan asin, nanging samenika ugi sampun dipundamel kanthi manéka werna pilihan raos
Limrahipun ume punika dipundamel asinan, nanging wonten ing proses prodhuksi modhèrn ugi saged dipundamel acar kanthi cara dipunlebetaken ing toya ingkang dipuncampur kaliyan larutan cuka satemah raosipun boten asin sanget
Umeboshi punika dipunpapanaken wonten ing saknginggilipun sekul minangka pralambang gendéra Jepang lan ugi raos patriotisme, amargi wonten ing mangsa Perang Donya ingkang kaping kalih, dhaharan kados punika dipunaturaken déning Pamarentah Jepang dhumateng para rakyatipun amargi dhaharan ingkang gadhah kandhutan nutrisi sanesipun sampun dipunaturaken kanggé para bala lajeng dipunparingi nama "hinomaru bento"
Hinomaru punika ateges wujud bunderan abrit/abang ingkang wonten ing gendéra Jepang
Nanging umeboshi punika ugi asring dipunlebetaken ing onigiri minangka rasa, campuran wonten ing ochazuke, utawi dados permen.
Alheira Alheira ([ɐˈʎejɾɐ]) kuwi sajinising sosis Portugal, sing digawé ora nganggo daging babi, nanging lumrahé pedhèt, bèbèk, pitik, manuk puyuh utawa terwèlu lan roti
Senadyan tembung "alheira" iku dijupuk saka tembung "alho" (bawang) lan jaman biyèn tau ditrapaké kanggo kabèh sosis sing dibumboni mawa bawang, saiki ora kabèh alheira ngandhut bawang, senadyan bumbu iki isih lumrah
Sosis sing bakal ditepungi mawa jeneng "alheira" iki mula bukané diciptakaké déning Wong Yahudi Portugal, sing diwèhi pilihan diusir saka Portugal utawa dipeksa lumebu agama Katulik
Sok sapaa sing "ganti agama" iku kanthi wadi panggah ngibadah miturut agama lawasé, contoné ora mangan babi, awit iki dilarang ing agama Yahudi
Nanging menawa iki dilakoni, wong-wong liya bisa padha nyigèni genéya Wong-Wong Yahudi iki ora nggantungi sosis ing "fumeiros" (omah asep)
Minangka cara ora golèk kawigatèn déning Inquisisi Portugis utawa ing laladan padésan Wong-Wong Kristen Portugis, wong-wong Yahudi iki ya nggawé sosis, nanging isiné daging luya, kaya ta iwèn, kéwan alas sing diawor karo roti kanggo tèksturé sosis
Ing tembé resèp iki ya sumebar antara Wong Kristen
Alheira iku lumrahé dipanggang utawa dibakar lan disajèkaké mawa sayuran godhog
Jaman saiki kerepé digorèng lan disajèkaké mawa kenthang gorèng saha endhog gorèng
Alheira iku kerep dadi panganan murah dhéwé ing menu rèstoran, nanging sing digawé saka kéwan alas regané bisa luwih larang
Senadyan "alheira" iku digayutaké karo kutha Mirandela, laladan Beira Alta lan Trás-os-Montes uga misuwue déné "alheira"-né
Variasi mawa pangreksan PGI iku kalebu "Alheira de Vinhais" lan "Alheira de Barroso-Montalegre".
Muséum iki diadegaké miturut kekarep lan wasiyaté Calouste Gulbenkian, lan nglestarèkaké kolèksi seniné Yayasan Calouste Gulbenkian sing uga kalebu kagunan kuna lan sawatara kagunan modèren.
Chorizo Chorizo ( utawa , saka basa Spanyol; ] or ]) utawa Chouriço (saka basa Portugis) iku sawijining sosis sing lumrahé digawé saka daging babi
Padatané slongsongé alami nganggo usus kéwan, cara iki wis dilakoni wiwit jaman Romawi biyèn
Ing Éropah, chorizo iku sawijining sosis sing digawé déné métode fèrmèntasi, pangasinan, lan diasepi
Sawisé iku kena diirisi lan dipangan tanpa dimasak dhisik, utawa dienggo bahan panganan tambahan minangka bumbu kanggo panganan liya
Ing tlatah liya, sawatara sosis sing didol minangka chorizo, bokmanawa ora difèrmèntasi utawa diasinaké lan kudu dimasak dhisik sadurungé dipangan
Chorizo Spanyol lan chouriço Portugal olèh werna abang tuwa lan rasa pangasepan sing kas déné paprika ("pimentón"/"pimentão")
Déné tradisi kulinèr lan dhuwuré rega paprika asep sing kudu diimpor saka Spanyol, chorizo Mèksiko iku lumrahé digawé mawa lombok abang pribumi sing kalebu spesiès "Capsicum annuum" sing isih padha, lan sajatiné arang dienggo sajroning pawon Mèksiko, nanging akèh dienggo ing rèstoran-rèstoran Mèksiko-Amérikah Sarékat
Pawon Spanyol-Amérika lumrahé nganggo cukak lan dudu anggur putih kaya sing kerep dienggo ing Spanyol
Chorizo iku bisa dipangan diiris-iris banjur dilebokaké roti, dipanggang, digorèng utawa digodhog nganggo duduh, kalebu sider apel utawa minuman alkohol liyané kaya ta aguardiente
Kadhangkala chorizo uga diirisi lan ditrapaké kanggo topping pizza, mèmper salami lan pepperoni
Chorizo uga bisa dienggo (gantiné daging cacah sapi utawa babi (sabagéan).
Bujangganong Bujangganong punika minangka salah setunggaling paraga wonten dongèng babad Panaraga
Bujangganong dipuncaritakaken dhateng tata cara jogèd Réyog
Bujangganong punika sejatosipun inggih Ki Ageng Kutu ingkang gadhah asma lintu Ki Demang Suryongalam
Ki Demang Suryongalam minangka salah setunggaling kulawarga saking Raja Brawijaya V ingkang jumeneng wonten Wengker
Rikala Prabu Brawijaya titah saugi Raden Patah mimpin wilayah Demak, Ki Ageng Kutu kuciwa amargi panjenenganipun gadhah penggalih menawi piyambakipun langkung saé menawi ngayahi jejibahan kasebut
Saéngga rikala kedadosan perang tandhing wonten ing Majapahit, Ki Ageng Kutu milih ninggalaken lan mbangun padhépokan ing wewengkonipun, Wengker
Wewengkon ingkang dipunbikak dhateng Ki Ageng Kutu, pemakaman Suru Kubeng, sakmenika dipun parabi Désa Kutu, Kacamatan Jetis, Panaraga
Ki Ageng Kutu punika piyantun ingkang sakti mandraguna, ugi kiyat lan lantip
Panjenenganipun nggadhahi keris ingkang dados andhalan, inggin punika Kyai Jabadras kaliyan Kyai Condong Rawe.
Briggs ya iku ahli antropologi saka Albuquerque, New Mexico, Amérikah Sarékat, kalairan taun 1953
Briggs kuliah sarjana (BA) ing Colorado College (1974), pasca sarjana (MA) ing University of Chicago taun 1978 lan dhoktor (Ph.D) taun 1982 ing pawiyatan luhur kang padha
Charles Briggs naté nglakoni panlitian antropologis ing Cordova, New Mèksiko, lan Delta Amacuro ing Vénézuéla (1986)
Dhèwèké uga akèh pisumbangané ing bab mitos lan ritual ing Cordova, Mèksiko"."
Briggs ya iku ahli antropologi wanita saka Washington, Amérikah Sarékat kalairan 29 Mei 1929
Briggs naté kuliah sarjana (BA) ing Vassar College taun 1951
Sabanjuré pasca sarjana ing Boston University taun 1960 lan doktor (Ph.D) ing Harvard University taun 1967
Jean Briggs iki naté nglakoni panlitian antropologis ing Alaska Inupiaq (1960), Inuit Kanada (1963-2002), Israel Bedouin (1985), lan Siberia Yuppik (1993)
Pakaryan Jean Briggs luwih condhong ing bab psikologi interpersonal lan sosialisasi bocah-bocah
Dhéwéké nyumbang akéh ing antropologi psiko-analitis ing brebayan Inuit lan olèh pangaji saka American Anthropological Association
Uga dhèwèké olèh pangaji dhoktor kahormatan saka Universitas Bergen taun 1996
Farinheira Farinheira ([fɐɾiˈɲejɾɐ]) iku sawijining sosis Portugal sing diasep lan digawé saka glepung trigu, gajih babi lan bumbu-bumbu liyané (anggur putih, paprika, uyah lan mrica)
Warnané kuning/soklat lan lumrahé disajèkaké ing panganan tradhisional kaya ta "feijoada" lan "cozido à portuguesa"
Sosis iki uga digadho ngono waé, dibakar utawa digorèng
Ing vèrsi modèren, sosis iki digodhog, dioncèki, banjur diawor karo endhok udhak ("scrambled eggs") lan disajèkaké mawa roti utawa biskuwit
Senadyan rupané mèmper chouriço utawa sosis daging liyané, rasané ora ndagingi lan keras nanging ora pedhes, tèksturé lembut mèmper bolu lan rasané uga asemu legi
Menawa digodhog ora tau diirisi, awit isiné sing mèmper jladrèn glepung bakal buyar.
William Bright William Bright yaiku ahli antropologi saka Oxnard, California, Amérikah Sarékat, kalairan taun 1928
Bright nglakoni panalitèn antropologis ing California bab basa Karuk (1949), India (1955), lan California kidul (1959)
Dhéwéké wis nulis manéka werna karya antropologis kaya déné "The Karok Language" (1957), "Variation and Change in Language: Essays" (1976), lan "Language Variation in South Asia" (1990)
Bright nyumbang pamikiran kang akéh ing bab linguistik, antropologi linguistik, lan sosiolinguistik
Pasumbangan kang paling utama yaiku kajian ing basa bebrayan asli ing California taun 1957 minangka tata basa Karuk
Liyané bab basa-basa asli ing Amerika, dhèwèké uga naliti tata basa lan fonologi basa-basa ing Asia kidul.
Karen Brodkin Karen Helen Brodkin ya iku ahli antropologi wanita saka New York City, Amérikah Sarékat, kalairan taun 1941
Karen Brodkin kuliah sarjana (BA) ing Brandei University taun 1963
Karen naté nglakoni panlitian lapangan antropologis ing Carolina lor (1980an) lan Los Angeles (1990)
Karen kawentar amarga fokus panlitiané ing bab antropologi fèminis, khususé jénder, krabatan, ètnologis lan téori fèminis, rasialisasi, lan budaya kapitalis kontemporér ing Amérika Lor
Christian Bromberger Christian Brombeger ya iku ahli antropologi saka Paris, Prancis kalairan taun 1946
Pendhidhikané Brombeger iku saka Licence de Lettres (BA) lan Certificat d’Ethnologie, Paris taun 1966
Sabanjuré ing Diploma of the Centre de Formation a la Recherche Ethnologique (CFRE), Paris taun 1969
Panlitian lapangan antropologis ing Iran (awit 1971 nganti 2001), Itali ing Turin lan Naples (1980), lan Prancis (1972)
Karya-karya antropologis kang wis diterbitké kaya déné "Habitat, Architecture and Rural Society in the Gilân Plain (Northern Iran) (Habitat, architecture et société rurale dans la Plaine de Gilân (Iran septentrional, 1986)" taun 1989, lan "Le Match de football, ethnologie d’une passion partisane d Marseille, Naples et Turin The Soccer Match, Anthropology of a Partisan Passion in Marseilles, Naples and Turin)" taun 1995
Brombeger iki didhidhik ing rong tradisi utama antropologi ya iku strukturalisme Lévis Strauss lan kajian material budhaya Leroi-Gourhan
Dhéwéké dadi pelopor ing bab antropologi olahraga.
Bromley ya iku ahli antropologi saka Moscow City, Ruslan, kalairan taun 1921
Bromley naté nglakoni panlitian lapangan ing Zadar, Kroasia (1959 lan 1960) siji nganti telung sasi setauné
Karya-karya antropologis kang wis ditulis déning Bromley ya iku "Ethnos I Enthnographia ("Ètno lan Ètnografi")" taun 1973, "Ocherki Teorii Etnosa" (Essay ing Tèori Ètno) (1983), "Theoretical Ethnography" (1984), lan "Etnosotsyalnye Protsessy: Teoriya, Istoriya, Sovremennost" (Ètnososial Prosés: Tèori, Sujarah, Modernitas) taun 1987
Dhéwéké dikenal amarga karenan lan fokus ing téori ètnologi lan pisumbangané kanggo pakembangan téori ètno
Bruner ya iku ahli antropologi saka New York City, Amérikah Sarékat, kalairan 28 September 1924
Pendhidhikan sarjana saka Ohio State University (1948) uga ing pasca sarjanané (1950)
Panlitian lapangan kang dilakoni déning Bruner ya iku ing New Mèksiko (1948), Dahkota Utara (1952), Indian Amérika Chicago (1966), Batak Toba Sumatra (1967), Jawa (1969), Bali, Kénya, Mesir, Israèl, Ghana, lan Yunnan China
Bruner wis kulina makarya lan nliti ing werna-werna bab topik
Nanging dhèwèké karenan ing bab post-modernisme, post-strukturalisme, lan panulisan ètnografis khususé cara nulis ceritané kang diceritaaké déning informan lan antropolog
Bruner iki minangka antropolog kang humanis lan wis nyumbang akéh marang korpus antropologi nganti limang dèkade.